# צמחים בסתיו

**אסיף ושלכת**

**⏴ במבט חדש לכיתה א**

**היקף יחידת הלימוד:** 2 שעורים

**עמודים:** 31 - 34

**שימו לב!** את הנושא צמחים בעונה (לדוגמה, **סתיו**) יש ללמד בכל עונה.

מבנה השיעור בכל עונה יהיה דומה לזה המוצע.

# מטרות

* התלמידים יציינו אילו צמחים מבשילים פירות בסתיו (בוטנים, זיתים, ענבים, כותנה).
* התלמידים יתארו תופעות הקשורות להתנהגות צמחים בסתיו (נשירת עלים - שלכת).
* התלמידים יזהו עלי שלכת ויתארו את ההבדל בין עלי שלכת לעלים ירוקי עד (צבע, יובש, התפוררות).

# היערכות לשיעור

* מילות השיר **חג אסיף**, מערכת שמע
* זכוכית מגדלת.
* מכינים כרטיסי מילים: **שלכת, ירוק עד, חג האסיף, בוצרים, מוסקים, קוטפים, יבול**.
* מומלץ לקרוא בקישור [הבא](https://mabat.tau.ac.il/wp-content/uploads/2019/05/%D7%9B%D7%99%D7%AA%D7%95%D7%AA-%D7%90-%D7%A8%D7%A7%D7%A2-%D7%A6%D7%9E%D7%97%D7%99%D7%9D-%D7%91%D7%A2%D7%95%D7%A0%D7%95%D7%AA-%D7%94%D7%A9%D7%A0%D7%94-%D7%9E%D7%95%D7%A0%D7%92%D7%A9.pdf) את הרקע התיאורטי המדעי - צמחים בסתיו.

שימו לב! הרקע התיאורטי מדעי שמופיע באתר במבט חדש נועד לסייע לביסוס ולהעמקת הידע המדעי והטכנולוגי של המורים בלבד.

**מהלך השיעור (ראו בעמודים הבאים).**

# מהלך השיעור: אסיף ושלכת

| **מרכיבי מעגל הלמידה** | **פעילויות** |
| --- | --- |
| פתיחה | יחידת לימוד זו תעסוק בתופעות הקשורות לצמחים בסתיו (נביטה, שלכת והבשלת פירות).  משמיעים לתלמידים את השיר **חג אסיף.** מומלץ להדפיס את המילים ולחלק לתלמידים. אפשרו גם לתלמידים לנוע לצלילי השיר!  עורכים דיון לברור ידע בנושא חג האסיף, שואלים:   * איזה חג חוגגים בסתיו? סוכות * איזה שם נוסף יש לחג זה? חג אסיף * מדוע הוא נקרא חג האסיף? * מה אוספים בחג האסיף? * אילו פירות מבשילים בעונה זו?   מעיינים בתמונות בעמוד 31 ומזהים את הפירות, משערים כיצד נקראת פעולת איסוף הפרי קוראים את הכתוביות המלוות את התמונות. מומלץ להביא לכיתה פירות של סתיו וליהנות מאכילתם.  סימן נוסף של סתיו היא **השלכת**.  עורכים דיון לברור ידע מוקדם ושואלים:   * מהי שלכת? * לפי מה יודעים מהי שלכת? * באיזו עונה רואים עצים בשלכת? סתיו אבל גם בחורף. |
| התנסות | מבצעים את המשימה **בודקים עלים בסתיו,** עמוד 33  יוצאים לסביבה ואוספים חמישה עלי שלכת וחמישה עלים מעצים ירוקי עד.  עורכים תצפית, משווים בין העלים ומסיקים: במה דומים העלים ובמה הם שונים? |
| המשגה | קוראים את קטע המידע שבעמוד 32 **עלי שלכת**, עמוד 32.  קוראים את ההגדרה למילה **שלכת** במילון, עמוד 32.  קוראים את המשפטים בתבנית **מה למדנו**? בעמוד 34 |
| יישום | תולים את כרטיסי המילים על הלוח. בוחרים בחמישה כרטיסי מילים ומחברים בעזרתן סיפור.  מציעים לתלמידים להכין יצירות מעלי שלכת.   * נכנסים לאתר [ב**מבט מקוון**](https://mabatmekuvan.ramot.org/ramot-heb) (למנויים) לפעילות **עלה מחפש קבוצה** מזמנת מיון ל עלים. * מוצע גם להכנס לאתר מטר לפעילות **העץ בעונות השנה** המזמנת תצפית בעץ בעונות השנה השונות ותיעוד השינויים החלים בו. |
| סיכוםורפלקציה | מה אני הכי אוהב/ת בחג האסיף?  אילו פירות סתיו אני אוהב/ת?  כיצד אתם מרגישים כאשר אתם רואים עצים בשלכת?  מה היה מסקרן בשיעור? |